सचिवों को दो माह से नहीं मिला मानदेय, अपर कलेक्टर को सौंपा ज्ञापन
सचिवों को दो माह से नहीं मिला मानदेय, अपर कलेक्टर को सौंपा ज्ञापन
भैंसदेही| जनपद पंचायत के सचिवों को दो माह से मानदेय नहीं मिला है। मानदेय सहित अन्य मांगों को लेकर सोमवार को पंचायत सचिव संघ ने ब्लॉक अध्यक्ष संतोष लोखंडे के नेतृत्व में अपर कलेक्टर मूलचंद वर्मा को ज्ञापन दिया। उन्होंने ज्ञापन में बताया दो माह से मानदेय का भुगतान नहीं मिला है। शासन के निर्देशानुसार 1 से 5 तारीख तक वेतन का भुगतान हो जाता है, लेकिन जनपद में ऐसा नहीं किया जाता है। इसके अलावा सचिवों ने प्रशासन द्वारा अपनी मनमर्जी से सचिवों के वेतन से कटौती करना, दस प्रतिशत कटौत्री राशि एरियर भुगतान, वर्ष अगस्त 2013 से एरियस का भुगतान, नवीन वेतन निर्धारण के एरियस का भुगतान, मनमर्जी से हड़ताल अवधि का वेतन काटने सहित अन्य मांगों को लेकर ज्ञापन दिया।
hin_Deva hin_Deva hin_Deva